21α. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 40102/337/8840 της 25 Αυγ./9 Σεπτ. 1964 (ΦΕΚ Β΄ 369) Περί εγκρίσεως φοιτήσεως των μαθητών σπουδαστών των Εκπαιδευτηρίων της Στοιχειώδους και Ανωτέρας Εκπαιδεύσεως της Σ.Τ.Ε. ως υποτρόφων αυτής. Έχοντες υπ’ όψιν: 1.Τας διατάξεις του Ν.Δ. 3594/1956 «περί τροποποιήσεως και συμπληρώσεως της περί Σχολής Τουριστικών Επαγγελμάτων νομοθεσίας» ως τούτο τροποποιηθέν και συμπληρωθέν ισχύει. 2.Απόσπασμα πρακτικών της υπ’ αριθ. 9/13.7.64 Συνεδριάσεως του Διοικητικού Συμβουλίου της ως άνω Σχολής. 3.Σχετικήν πρότασιν αυτής υπ’ αριθ. 2113/ 15.7.64, αποφασίζομεν: Εγκρίνομεν όπως άπαντες οι μαθηταί και σπουδασταί των Εκπαιδευτηρίων της Στοιχειώδους και Ανωτέρας Εκπαιδεύσεως της Σχολής Τουριστικών Επαγγελμάτων, από του νέου σχολικού έτους, είναι εσωτερικοί δωρεάν υπότροφοι αυτής καθ’ όλην την διάρκειαν της εν τη Σχολήν φοιτήσεώς των. Δημοσιευθήτω δια της Εφημερίδος της Κυβερνήσεως. 